Ribiškių kraštovaizdžio draustinis

Ribiškių kraštovaizdžio draustinis – saugoma gamtos teritorija Vilniuje, Rasų seniūnijoje, Pavilnių regioniniame parke. Apima plotą tarp Juodojo kelio () šiaurėje, Minsko plento () pietuose, Gurių rytuose ir Ribiškių bei Rasų vakaruose. Įsteigtas 1998 m. gruodžio 10 d., siekiant išsaugoti didžiąsias erozines vėduokles, pasižyminčias ypač raiškiu reljefu, tradicine raguvų dugnuose išsidėsčiusių agrarinių naudmenų ir sodybų mozaika, miškingomis atragių juostomis, botaniniu požiūriu vertingais brandžių ąžuolynų fragmentais, šaltiniuotomis pievomis su retaisiais augalais, baltišką mitologiją menančiu Kaukysos upeliuhttp://vilniausgidas.lt/dir/ribiskiu-krastovaizdzio-draustinis/ .

Tai Lietuvoje atitikmens neturintis ledyno sudarytas Rasų-Ribiškių kalvynas, gausiai išraižytas slėnių labirintų. Šiltesnis už ledą vanduo tirpino gruntą, šliaužiančio purvo srautai sparčiai gilino užsimezgusias griovas. Kalvyno sandara gerai matoma miškais neapaugusiose vietose. Ribiškėms būdingos ir spalvingos žemuminių pievų bendrijos, įsikūrusios šaltiniuotose upelių pakrantėse. Iš retesnių augalų sutinkamas melsvasis gencijonas, paprastoji karlinahttp://www.pavilniai-verkiai.lt/lt/pavilniu-parkas-krastovaizdzio-draustiniai .

 Šaltiniai 

Kategorija:Vilniaus saugomos teritorijos
Kategorija:Lietuvos kraštovaizdžio draustiniai